b'\n_START_ARTICLE_\nAfera z ogrlico\n_START_PARAGRAPH_\nAfera z ogrlico je naziv za skrivnostni incident, ki je med letoma 1785 in 1786 pretresel predrevolucionarno Francijo in je vklju\xc4\x8deval predvsem \xc5\xbeeno kralja Ludvika XVI., Marijo Antoinetto, kardinala Louis Rene Edouard (kneza Rohana) ter Jeanne de Valois, grofico de La Motte. Kralji\xc4\x8din ugled, ki je bil \xc5\xbee poslab\xc5\xa1an zaradi razli\xc4\x8dnih govoric, je dodatno prizadela vpletenost v goljufijo z diamantno ogrlico, zaradi \xc4\x8desar sta bila o\xc5\xa1kodovana draguljarja. Ve\xc4\x8dina zgodovinarjev meni, da je bila prav afera z ogrlico kaplja \xc4\x8dez rob in je pripomogla k za\xc4\x8detku francoske revolucije.'